laion/Wikipedia-Exotic huggingface dataset:
שי קונסטנטין

שי חיים קונסטנטין (נולד ב-27 ביוני 1996) הוא כדורגלן ישראלי המשחק בעמדת המגן הימני בעירוני טבריה. קונסטנטין החל לשחק כדורגל בקבוצות הילדים של הפועל צפרירים חולון, וכשהיה בן 12 עבר למחלקת הנוער של בני יהודה תל אביב. ב-13 במרץ 2015 ערך את הופעת הבכורה שלו בקבוצה הבוגרת של המועדון, כשנכנס כמחליף בניצחון 2–1 על עירוני טבריה בליגה הלאומית, ושבוע לאחר מכן פתח בהרכב במשחק מול מכבי הרצליה שהסתיים בתיקו 0–0. בסך הכל ערך קונסטנטין ארבע הופעות בקבוצה הבוגרת בעונת 2014/2015, ולאחר שהקבוצה עלתה לליגת העל המשיך לשחק בקבוצת הנוער, ובמקביל ערך 11 הופעות במדי הקבוצה הבוגרת בליגת העל. בעונת 2016/2017 שותף בשמונה משחקים בכל המסגרות, מתוכם חמישה משחקים בליגת העל, ובתום העונה זכה עם הקבוצה בגביע המדינה. הוא לא שותף בניצחונה של בני יהודה על מכבי תל אביב בפנדלים במשחק הגמר. ב-15 בינואר 2018 הושאל להפועל נצרת עילית מהליגה הלאומית. ב-11 במאי 2018 כבש את שער הבכורה שלו בקריירה, בהפסד 3–4 להפועל תל אביב, ובאותו משחק הורחק לראשונה בכרטיס אדום. לקראת עונת 2018/2019 חזר לבני יהודה, ותפס את מקומו בהרכב של מאור קנדיל שעזב למכבי תל אביב. ב-2 בספטמבר 2018 כבש את שער הבכורה שלו בליגת העל, בתיקו 2–2 נגד מכבי פתח תקווה. ב-25 ביוני 2019 חתם בקבוצת בית"ר ירושלים לשלוש עונות. בית"ר ירושלים שילמה עבורו לבני יהודה 400 אלף שקל, ובנוסף העבירה את הזכויות על כרטיסו של אבישי כהן אשר שיחק בבני יהודה כמושאל. ב-6 בספטמבר 2019 כבש את שער הבכורה שלו במדי בית"ר בניצחון 0–3 על מכבי נתניה. ב-23 במאי 2021 חתם לשלוש שנים במכבי נתניה, עמה זכה בגביע הטוטו לעונת המשחקים 2022/23. ב-17 ביולי 2023 חתם בעירוני טבריה. בסיום העונה העפיל עם הקבוצה לליגת העל. קונסטנטין הוא בנו של כדורגלן העבר משה קונסטנטין. בני יהודה גביע המדינה: 2016/2017, 2018/2019 בית"ר ירושלים גביע הטוטו: 2019/2020 מכבי נתניה גביע הטוטו: 2022/2023 עירוני טבריה גביע הטוטו לליגה הלאומית: 2023/2024 שי קונסטנטין, באתר ההתאחדות לכדורגל בישראל שי קונסטנטין, באתר Transfermarkt שי קונסטנטין, באתר Soccerway שי קונסטנטין, באתר FootballDatabase.eu עירד צפריר, המגן הלוהט של בני יהודה מסביר: איך שחקן הגנה הופך לפנדליסט של הקבוצה, באתר הארץ, 31 במרץ 2019 יגאל גולדשטיין, ‏קונסטנטין הושאל מבני יהודה לנצרת עילית, באתר ערוץ הספורט, 15 בינואר 2018 אופיר סער‏, בית"ר ירושלים: שי קונסטנטין חתם לשלוש שנים, באתר וואלה, 25 ביוני 2019 מאור נחמני, ‏שי קונסטנטין חתם במכבי נתניה לשלוש שנים, באתר ONE‏, 23 במאי 2021 ‏עירוני טבריה ממשיכה להשקיע: שי קונסטנטין חתם, באתר ספורט1, 17 ביולי 2023
מיריסצ'יה

מיריסצ'יה (שם מדעי: Mirischia; משמעות השם מיוונית: "מפרק ירך נפלא") הוא סוג של דינוזאור קטן ממשפחת הקומפסוגנתוסיים. בשנת 2000 דווח שנמצא על ידי חופר לא חוקי במדינת פרנמבוקו, ברזיל . בשנת 2004 סווג וקיבל את שמו מהחוקר הבריטי דארן נאיש. המאובנים כללו בעיקר עצמות רגליים ואגן וכן כמה צלעות. דינוזאור זה חי בסופו של הקרטיקון לפני 108 מיליון שנה. הוא היה טורף דו-רגלי באורך 2.1 מטר ומשקל 7 ק"ג בממוצע והיה בעל זנב ארוך ששימש לאיזון. תכונה ייחודית שנמצאה בדינוזאור הייתה שקיות אוויר לאורך העצמות שבצידם הימני היו בעלי חריצים גדולים. דבר זה ידוע כיום רק מעופות, מה שמרמז על הקשר בינו לעופות המודרניים. בנוסף העצמות של הדינוזאור היו קלות ורזות מאוד. הוא היה קרובו של הקומפסוגנתוס מאנגליה של היורה ואולי מאבותיהם של ראשוני הטירנוזאורים. מדיה וקבצים בנושא מיריסצ'יה בוויקישיתוף מיריסצ'יה, באתר האנציקלופדיה של החיים (באנגלית) מיריסצ'יה, באתר GBIF (באנגלית)
קלף (פירושונים)

האם התכוונתם ל... קלף – יריעת עור בהמה, המעובדת בייחוד למטרת כתיבה קלף (יהדות) – יריעת עור המשמשת ביהדות לכתיבת ספרי תורה, תפילין ומזוזות קלף (אלבום) – אלבומו השני של הזמר דויד ברוזה קלף משחק – חתיכת נייר או פלסטיק המשמשת למשחקי קלפים קלף אספנות – קלף קטן, העשוי בדרך כלל מנייר עבה או קרטון חלק, ועליו מודפסת דמות של אדם מסוים, תמונת מקום, או חפץ (דמיוני או אמיתי) ותאור קצר של התמונה לצד מידע נוסף קלפי טארוט – מערכת קלפים שעוצבה במקור לצורכי משחק ועל פי אמונה עממית ניתן בעזרתם לחזות את העתיד קלפ – סדרה של אצת ים ממחלקת החומיות קלפים כלף
גביע המדינה בכדורסל 1976/1977

גביע המדינה בכדורסל לעונת 1976/1977 היא התחרות ה-17 מאז היווסדו של המפעל. שבועיים לאחר זכייתה בגביע אירופה, זכתה מכבי תל אביב בגביע המדינה ה-14 בתולדותיה, לאחר ניצחון בגמר על הפועל תל אביב. מכבי תל אביב זכתה בתואר ה-14 בתולדותיה. אלישע שוחט, ספר הכדורסל הישראלי, עמודים 194-197 אלכס דורון, כל הפרסים בסל של טל, מעריב, 26 באפריל 1977 אוהד גרינוולד‏, לקראת חצאי הגמר: משחקי הגביע הגדולים ביותר, באתר וואלה, 16 בפברואר 2015 המידע באדיבות אלישע שוחט, ספר הכדורסל הישראלי
מבשלת שריגים

מבשלת שריגים היא מבשלת בירה בוטיק ישראלית. המבשלה הוקמה בשריגים, בשנת 2011 על ידי אוהד אילון ועופר רונן. מספר שנים קודם הקמת המבשלה עסקו השניים בנפרד בבישול בירות כתחביב, וזכו לפרסים בתחרויות בירה. בעקבות ההצלחה הקימו בסוף שנת 2011 את מבשלת שריגים ביישוב שריגים. המותגים המרכזים של המבשלה הם "עמק האלה" בירות בסגנון אירופאי קלאסי הנקראת על שם אזור המבשלה, ו"רונן" בירות בסגנון בוטיק אמריקאי על שם המייסד עופר רונן. מוצרי המבשלה משווקים בתפוצה רחבה, וניתן למצוא אותם בחנויות משקאות רבות בישראל. הבירות משווקות בבקבוקי 330 מ"ל ובחביות עבור מספר ברים ומסעדות. מוצרי המבשלה והממזקקה כשרים בהשגחת רבנות מטה יהודה. בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים. בשנת 2009 עוד בהיותה מבשלה חובבנים זכתה בירת החיטה של אילון במקום הראשון בתחרות "לונשוט 2009" בקטגוריית בירות חיטה. בשנת 2010 זכתה הבירה רונן - הכהה המרושעת במקום הראשון בתחרות "לונגשוט 2010" של Samuel Adams בקטגוריית באייל הכהה. בשנת 2011 זכתה הבירה רונן - הכהה המרושעת במדליית כסף בתחרות "BIRA 2011" הבינלאומית. בשנת 2011 זכתה הבירה רונן - הבירה המכוערת במדליית זהב בתחרות "BIRA 2011" הבינלאומית. בשנת 2011 זכתה עמק האלה - טריפל בלגית בפרס "Best in Show" בפסטיבל הבירה השנתי "מעברות 2011". בשנת 2017 זכתה עמק האלה - טריפל בלגית במדליית כסף בתחרות "Golden Beer 2017". עמק האלה - בלונד אנגלית 5.2% כוהל בנפח, בירה זהובה בסגנון Summer Ale אנגלי. עמק האלה - אירית אדמונית 5.5%. עמק האלה - חיטה בווארית 5.1%, בירה בסגנון חיטה גרמנית (Weissbier). עמק האלה - טריפל בלגית 9.2%, בירה בהירה בסגנון מנזרים בלגי. רונן - הכהה המרושעת 6.2%, אייל כהה. רונן - החיטה המחוצפת 6.1%, חיטה. רונן - הבירה המכוערת 6.5%, IPA מרירה וארומטית. הבירה דורגה כבירה הטובה ביותר בישראל (2013) על ידי RateBeer[דרוש מקור]. מזקקת הינשוף השיכור הוקמה כחממה בתוך מבשלת שריגים בשנת 2020. ניר דותן, טייס חיל האוויר לשעבר ודוקטור לביוכימיה החל לזקק וויסקי שיפון בשיתוף פעולה עם מבשלת שריגים. וויסקי שיפון בסגנון אמריקאי ורום בסגנון ג'מאיקני הם מוצרי הדגל של המזקקה. נכון לשנת 2023 זהו ה-Rye Whisky היחידי המיוצר בישראל. בירה בישראל אתר האינטרנט הרשמי של מבשלת שריגים מבשלת שריגים, ברשת החברתית פייסבוק מבשלת שריגים, ברשת החברתית אינסטגרם בירות ישראליות◂ עמק האלה באתר "בירות" בירות ישראליות◂ רונן באתר "בירות" יאיר גת, ישראל: ארץ מבשלות הבירה, באתר ישראל היום
מסיאקזאורוס

מסיאקזאורוס (שם מדעי: Masiakasaurus; במלגשית: "Masiaka" - "אכזרי", ביוונית: "Saurus" - "לטאה") הוא סוג של דינוזאור טורף ממשפחת הנואזאוריים אשר חי במדגסקר בתור הקרטיקון לצד פאונה ייחודית כמו הרפטוזאורוס ארוך הצוואר, קרפדת בילזבופו, התרופוד רהונאביס והטורף הקניבלי מג'ונגזאורוס. בסוג נמצא מין אחד - Masiakasaurus knopfleri שקיבל את השם מהזמר הבריטי מארק נופלר. מאובניו של הדינוזאור התגלו ב-2001 בצפון-מערב מדגסקר, בקרבת העיר מאהאז'אנגה, ותוארו בידי החוקר סקוט ד. סאמפסון (Scott D. Sampson). המאובנים נמצאים כיום במוזיאון פילד להיסטוריה של הטבע. השרידים שנמצאו מהווים 40% מהשלד של הדינוזאור. למסיאקזאורוס, שהגיע לאורך 1.8–2 מטרים, היו לסתות מוארכות שהיו בעלי מפתח רחב. בתוך פיו היו שורות שיניים מחודדות, והשיניים שבקצוות הלסת התחתונה היו מעוקלות בזווית כלפי חוץ. הוא היה בעל חלל עיניים גדול והיו כמה זיזים בקצה עורפו וצווארו. הגוף היה קל ובנוי לריצה, עם זנב ורגליים דקים וארוכים. הרגליים היו דקות מאוד, בדומה לבני משפחת האבליזאוריים, קרוביו הרחוקים. המסיאקזאורוס השתמש בשיניו כנראה בשביל לעזור לו לתפוס טרף קטן כמו זוחלים או חסרי חוליות מהקרקע ואולי הוא אף השתמש בהם כדי לאכול פירות נפולים. המבנה של הלסת מרמז שלא היה יכול לקרוע איתם פיסות מזון אך הוא היה יכול ללכוד טרף בתוך פיו במהירות. עקב גודלו הקטן שימש כמזון לטורפים המקומיים, כגון המג'ונגזאורוס, והוא השתמש ברגליו הארוכות כדי לברוח ממנו. ייתכן שחי בחבורות קטנות. המסיאקזאורוס מופיע בסדרה "כוכב פרהיסטורי", שם נראים כמה פרטים שצדים סרטנים, אך אחד הפרטים נטרף על ידי קרפדת בילזבופו. בנוסף הוא מופיע במשחק פארק היורה 3: בניית פארק. מדיה וקבצים בנושא מסיאקזאורוס בוויקישיתוף מסיאקזאורוס, באתר האנציקלופדיה של החיים (באנגלית) מסיאקזאורוס, באתר GBIF (באנגלית)
אפרוונאטור

אפרוונאטור (שם מדעי: Afrovenator; מילולית: "טורף אפריקני") הוא סוג דינוזאור טורף ממשפחת המגלוזאוריים אשר חי בתור היורה בצפון אפריקה הקדומה. מאובניו נמצאו בניז'ר בידי הפלאונטולוג פול סרנו, באותו מקום בו נמצאו דינוזאורים אפריקנים נוספים כמו הג'ובריה. החפירות גילו ממצא אחד מהמין - Afrovenator abakensis. דינוזאור זה היה דומה לטורווזאורוס והמגלוזאורוס האירופאים והגיע לאורך של 8 מטרים ולמשקל של מעל 1 טון. הוא היה בעל זרועות באורך 40 ס"מ וירך ארוכה באורך 76 ס"מ. הוא היה בעל גולגולת ארוכה ונמוכה עם שיניים דקות יחסית, אף שהללו מעולם לא התגלו והם משוערות ממראה מינים אחרים. הוא חי במדבר סהרה של היורה והיה מטורפי העל של האזור. כנראה שהוא צד דינוזאורים איטיים או חולים. מדיה וקבצים בנושא אפרוונאטור בוויקישיתוף אפרוונאטור, באתר האנציקלופדיה של החיים (באנגלית) אפרוונאטור, באתר GBIF (באנגלית)
חן מענית

חן מענית (נולד ב-21 בדצמבר 1975) הוא עיתונאי ופרשן משפטי ישראלי, חבר הדסק המשפטי של עיתון הארץ. מענית נולד בקיבוץ הזורע, לגבי, מנהל ואוצר של מוזיאון וילפריד ישראל לאמנות ולידיעת המזרח בקיבוץ, מחלוצי הצוללנים בחיל הים, ולד"ר שרה מענית, מזכירת הקיבוץ, מורה וחוקרת ספרות. למענית שלושה אחים. את שנות התיכון העביר במוסד החינוכי "שומריה" בקיבוץ משמר העמק ואת שירותו בצה"ל עשה ביחידה באמ"ן. ב-2005 סיים את לימודי המשפטים באוניברסיטת חיפה. בין השנים 2005–2006 התמחה אצל השופטת רעיה חפרי-וינוגרדוב בבית המשפט המחוזי בחיפה. בשנים 2006–2008 עבד כעוזר הוראה של פרופ' פניה עוז-זלצברגר מהפקולטה למשפטים באוניברסיטת חיפה. בשנים 2007–2009 שימש עוזר משפטי בלשכת נשיא בית הדין האזורי לעבודה בחיפה, השופט רם כהן, שם כיהן בין היתר כמגשר-בפועל מטעם בית הדין לעבודה. ב-2010 החל את עבודתו ככתב לענייני משפט ב"גלובס". ב-2012 מונה לפרשן, וב-2017 קודם לתפקיד ראש דסק התחקירים בעיתון. בין השנים 2012–2016 היה חבר ועד עיתונאי "גלובס", המשתייך לארגון העיתונאים בישראל. ב-2018 היה יוזם ושותף בצוות, בהובלת ד"ר תהילה שוורץ אלטשולר, שעמל על ניסוחו של קוד אתי לעיתון "גלובס". מענית יזם מהלך בעיתון "גלובס" לקביעת כללים מיוחדים לאופן שבו יש לסקר אירועים פליליים. כללים אלו החלו להיות מיושמים ב-4 בספטמבר 2018. במסגרת המדיניות נקבע כי העיתון לא ישתמש בתמונות של אישים ממעצר אלא אך ורק בסיקור המעצר עצמו, או אם יש לכך הצדקה מיוחדת באישור עורך אחראי. גם בעת המעצר העיתון יקפיד על בחירת תמונות ששומרות על כבוד המסוקר. בכל פרסום הנוגע לחקירה מתנהלת יופיע "דיסקליימר" שידגיש את המיקום הרלוונטי בהליך השיפוטי (האם מדובר בחשדות בלבד/האם נערך שימוע/האם ניתן פסק דין וממתינים לגזר הדין וכו'), יובהר על ידי העיתון כי נשוא הסיקור נהנה מחזקת החפות, העיתון יפעל ככל הניתן לעדכן פרסומים קודמים באתר האינטרנט של "גלובס", ככל שאלה נגעו לאדם שזוכה, באופן שיאפשר לאדם את "הזכות להישכח" מחד ולא לשכתב את ההיסטוריה מאידך. ביולי 2021, לאחר תריסר שנים בעיתון גלובס, החל לעבוד בדסק המשפטי של עיתון הארץ. מענית כותב פרוזה וסיפורת, אשר במסגרתה כתב ספר ילדים. סיפורים פרי עטו התפרסמו בכתבי עת שונים. הסיפור "בגין מת" פורסם כ"סיפור מומלץ" במסגרת תחרות הסיפור הקצר של "הארץ" לשנת 2017. מענית נשוי ללירז ואב לשלושה. מתגורר בקיבוץ הזורע. ב-2012 חשף כי מתקיימים מגעים מתקדמים להסדר טיעון עם שולה זקן בתיק הולילנד, ולפיה ההסדר יכלול הודאה באשמה של זקן בחלק מסעיפי האישום, ובתמורה לכך לא תגיש הפרקליטות ערעור נגדה בפרשת טלנסקי תוך שהיא תדרוש עונש קל, הסכם שלבסוף יושם. ב-2018 חשף כי עורך הדין יעקב וינרוט שילם כ-12 מיליון שקל לרשות המיסים בגין טענות של הרשות לחוב מס שהיה שנוי במחלוקת בין שני הצדדים. בפברואר 2024 פרסם דו"ח של הסניגוריה הציבורית אודות הצפיפות ותנאי הכליאה הקשים בבתי הכלא בישראל לאחר מעצרי פלסטינים וערביי ישראל במהלך מלחמת חרבות ברזל. חן מענית, ברשת החברתית אקס (טוויטר) חן מענית, באתר גלובס אלכסנדר כץ, ועוד חדשות מגלובס: חן מענית יהיה ראש מחלקת תחקירים, באתר אייס, 13 בדצמבר 2017 ענת קם, חן מענית עוזב את “גלובס” ועובר ל “הארץ”, באתר כסית, ‏7 ביוני 2021 ציוץ של חן מענית ברשת החברתית טוויטר, 1 ביולי 2021. חן מענית, ‏מגעים מתקדמים להסדר טיעון עם שולה זקן בתיק הולילנד, באתר גלובס, 4 בנובמבר 2012 חן מענית, ‏בלעדי: יעקב וינרוט שילם לקופת המדינה יותר מ-12 מיליון שקל | בלעדי, באתר גלובס, 8 באפריל 2018 חן מענית, הסנגוריה הציבורית: קרוב למחצית מהעצורים והאסירים מוחזקים בצפיפות קשה מאז המלחמה, באתר הארץ, 6 בפברואר 2024
פנטידראקו

פנטידראקו (שם מדעי: Pantydraco) הוא סוג של דינוזאור ארוך-צוואר מהקבוצה דמויי זאורופודים שהיה קרוב לפלטאוזאורוס וחי בסוף הטריאס. מאובניו נמצאו בבריטניה ב-2007. משמעות השם היא מקיצור של: "Pant-y-ffynnon" שפירושו "הבור של האביב" בולשית, עקב הימצאו באזור של מחצבה בעמק יבש בווילס. הכינוי "draco" משמעו: דרקון, עב מראה ראשו. דינוזאור זה היה מאבותיהם הראשונים של הזאורופודים אך בצורתו הוא דווקא דמה לתרופודים הטורפים והיה דו-רגלי. אורך הדינוזאור שנמצא הגיע ל-0.7-1 מטר, אך מוערך שהיה מדובר בפרט צעיר ופרט בוגר הגיע לאורך 3 מטר ולמשקל 50 ק"ג. למרות שקרוביו העתידיים היו צמחוניים, הוא עצמו אולי ניזון גם מטרף, אותו תפס עם טפריו הארוכות. ראשו היה מוארך ובעל שיניים מחודדות והוא היה זריז ובעל זנב ארוך וגמיש והיה רחב באזור הירכיים. גפיו האחוריות נועדו לתמוך במשקלו. מדיה וקבצים בנושא פנטידראקו בוויקישיתוף פנטידראקו, באתר GBIF (באנגלית)
שיר זר: משירי לאונרד כהן בעברית

שיר זר: משירי לאונרד כהן בעברית הוא אלבום פרי יוזמה משותפת של גיא חג'ג' ממגזין המוזיקה "השרת העיוור" ודויד פרץ, מוזיקאי, שיצא כמחווה ליום הולדתו ה-70 של לאונרד כהן בשנת 2004. האלבום, בהפקתו של פרץ, כולל אוסף שירים של 18 אמנים אלטרנטיביים ישראלים שהקליטו גרסאות משלהם לשירי כהן בתרגום לעברית. באלבום השתתפו, בין היתר, גבריאל בלחסן, שרון מולדאבי, רותם אור ואמנים רבים נוספים. האלבום היה זמין להורדה מהאתר בחינם, אך בעקבות בקשה של מחזיקי זכויות ההוצאה לאור על התרגומים בישראל הפצתו נאסרה. אלי סורני – עזה תל אביב סגול 59 – צ'לסי הוטל #2 נועם פלד – הללויה רזי בן-עזר – ז'אן ד'ארק איתי בלטר – שיר זר שרון מולדאבי – מגדל השיר Blush – בציפייה לקסם אריאל גל – התופת אוהד גולדברט – הלילה יהיה בסדר מורפלקסיס – היי, ככה לא נפרדים רותם אור – אחד מאתנו איננו טועה שני קדר – מי באש כפיר שתיוי – רקדי אותי עד סוף האהבה גלית פלורנץ – מריאן, להתראות טליה אליאב – סוזאן בילי לוי – נדמה היה זה מזמן, ננסי דויד פרץ – סוף זמר במיתה גבריאל בלחסן – אם יהיה זה רצונך שיר זר – משירי לאונרד כהן בעברית, באתר השרת העיוור על האמנים המשתתפים באלבום, באתר השרת העיוור שיר זר – משירי לאונרד כהן בעברית, בבלוג "יוצר השיר" של דויד פרץ גיא טנא, על האלבום, באתר תרבות.il בועז כהן, האיש שלך, באתר nrg‏, 31 באוקטובר 2016 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
מיקסוזאורוס

מיקסוזאורוס (שם מדעי: Mixosaurus; מילולית: "לטאה מעורבת") הוא סוג של זוחל ימי נכחד מסדרת האיכתיוזאורים שחי בתור הטריאס. במראהו הוא היה נראה כצורת מעבר בין איכתיוזאורים נחשיים כמו הסימבוספונדילוס לבין אחרים שהזכירו דולפין בצורתם כמו האיכתיוזאורוס. הוא היה קרוב בעיקר לסוג פלרודון (Phalarodon). המיקסוזאורוס היה מהנפוצים שבאיכתיוזאורים שנמצאו בתור הטריאס, ומאובנים שלו התגלו בסין, טימור ואינדונזיה, ברחבי אירופה עד סבאלברד ואף בקנדה, אלסקה ונבאדה שבאמריקה הצפונית. שלושה מיני מיקסוזאורוס נמצאו, הראשון שבהם התגלה ב-1887. הוא היה קטן ממדים יחסית, באורך 1–2 מטר והיה בעל סנפיר גבי קטן, זנב ארוך ורחב וארבע גפיים דמויי משוטים, איתם ריחף במים. הוא היה בעל ראש וגב קדמי שהיה גבוה יותר מאחורי הגוף והזנב. לסתותיו היו צרות ונועדו לתפיסת דגים מהירים וחלקלקים. ברקודזאורוס - סוג קרוב. מדיה וקבצים בנושא מיקסוזאורוס בוויקישיתוף מיקסוזאורוס, באתר GBIF (באנגלית)
אנטולי לבצ'נקו

אנטולי סמיונוביץ' לבצ'נקו (ברוסית: Анатолий Семёнович Левченко; 21 במאי 1941 – 6 באוגוסט 1988) הוא קוסמונאוט סובייטי שטס לחלל כחבר צוות תחנת החלל מיר. אנטולי לבצ'נקו נולד בעיירה קרסנוקוטסק באוקראינה הסובייטית. לאחר סיום בית הספר הוא התחיל לימודים בבית הספר לטייסי קרב בצ'רניגוב ולאחר סיומו המשיך בשרות בחיל האוויר הסובייטי. בשנת 1970 הוא שוחרר מחיל האוויר, והחל לעבוד כטייס ניסוי במכון לחקר התעופה במוסקבה. החל משנת 1977 הוא היה חבר בצוות ניסוי של מעבורת החלל בוראן. בשנת 1980 הוא נכלל ביחידת הקוסמונאוטים. בשנים 1987 טס לבצ'נקו לחלל בחללית סויוז TM-4 לצד אלכסנדר אלכסנדרוב ומוחמד פארס. הם התחברו לתחנת החלל מיר בה כבר פעלה משלחת מס' 3 בפיקוד ולדימיר טיטוב. לאחר סיום תוכנית ניסויים הם חזרו לכדור הארץ. בשנת 1988 אובחן גידול מוחי, והוא נפטר תוך זמן קצר. מדיה וקבצים בנושא אנטולי לבצ'נקו בוויקישיתוף תקציר נתונים באתר ספייספאקטס נתונים מאנציקלפדיית החלל ביוגרפיה באתר רוסקוסמוס (ברוסית) ביוגרפיה מפורטת (ברוסית) אנטולי לבצ'נקו, באתר "Find a Grave" (באנגלית)
פרס באפט"א לסרט הבריטי הטוב ביותר

פרס באפט"א לסרט הבריטי הטוב ביותר הוא פרס שנתי המוענק על ידי האקדמיה הבריטית לאמנויות הקולנוע והטלוויזיה בטקס חלוקת פרסי באפט"א לקולנוע. הפרס מוענק מהטקס הראשון שנערך ב-1947 והוענק עד לשנת 1968. במשך שני עשורים לא הוענק פרס בקטגוריית הקולנוע הבריטי, עד לטקס הבאפט"א ה-46 שבו הוענקו פרסים לסרטים שנוצרו ב-1992. לפני כן כונה הפרס בשם פרס אלכסנדר קורדה לסרט הבריטי הטוב ביותר. הפרס עדיין מוענק כהוקרה לאלכסנדר קורדה ושמו הוא "הסרט הבריטי הבולט של השנה". ברשימות הבאות הכותרות והשמות המודגשים עם רקע אפור כהה הם הזוכים; השמות שאינם מודגשים הם המועמדים. השנים המצוינות בטבלה הן השנים בהן יצאו הסרטים ולא שנת הטקס. פרסי באפט"א לקולנוע Galuppo, Mia (12 ביוני 2018). "Bryan Singer to Get Directing Credit on Queen Biopic 'Bohemian Rhapsody'". The Hollywood Reporter. נבדק ב-21 ביוני 2018. {{cite web}}: (עזרה) Bryan Singer was replaced by Dexter Fletcher near the end of principal photography; Singer retained sole director credit in accordance with Directors Guild of America rules. Fletcher is credited as an executive producer. אלון פרוכטר, "במערב אין כל חדש" מוביל את רשימת המועמדים לטקס פרסי הבאפט"א, באתר כאן – תאגיד השידור הישראלי, 19 בינואר 2023
יוסף, סולטאן מרוקו

יוסף בן חסן (בערבית: يوسف بن الحسن; 1882 - 17 בנובמבר 1927) היה סולטאן השושלת העלווית, ששלט במרוקו מ-1912 עד מותו בשנת 1927. יוסף נולד בעיר מקנס לסולטאן חסן הראשון ולאשתו החמישית, רוקייה, אשה צ'רקסית מקונסטנטינופול . הוא היה הבן הצעיר מבין בניו של הסולטאן חסן הראשון. הוא ירש את כס המלוכה מאחיו, הסולטאן עבד אל-עפייד, שהודח אחרי חוזה פאס (1912), שהפך את מרוקו למדינת חסות צרפתית. הוא היה חבר השושלת העלווית . שלטונו של יוסף היה סוער ולווה בהתקוממויות תכופות נגד ספרד וצרפת. החמור שבהם היה התקוממות הברברית בהרי הריף, בהנהגתו של עבד אל-כרים ומרד שבטי הסאהרה, בהנהגת בנו של מה אל-עינין, אחמד אל-היבא. אמנם זה התחיל במקור באזור השליטה הספרדית בצפון הארץ, אולם התפשט אף לאזור שהיה בשליטה צרפתית, עד שקואליציה של צרפת וספרד הביסו את המורדים בשנת 1925. כדי להבטיח את ביטחונו האישי, העביר יוסף את בית המשפט מפאס לרבאט, ששימשה מאז כבירת הארץ. שלטונו של יוסף הגיע לקיצו, כאשר נפטר לפתע מאורמיה ב-17 בנובמבר 1927, ובנו מוחמד החמישי עלה לשלטון במקומו. מדיה וקבצים בנושא יוסף, סולטאן מרוקו בוויקישיתוף השושלת המלכותית
גרמיאן

באלגברה ליניארית, מטריצת הגרמיאן (או מטריצת גראם) של סדרת וקטורים v 1 , … , v n {\displaystyle v_{1},\dots ,v_{n}} במרחב מכפלה פנימית היא המטריצה ההרמיטית שאיבריה הם כל המכפלות הפנימיות של שני וקטורים מתוך הסדרה, כלומר המטריצה אשר איבריה נתונים בנוסחה G i j = ⟨ v i , v j ⟩ {\displaystyle G_{ij}=\langle v_{i},v_{j}\rangle } . הדטרמיננטה של מטריצת הגרמיאן שווה לריבוע הדטרמיננטה של המטריצה המקורית ממנה נבנתה, על כן יישום חשוב אחד שלה הוא בקביעה האם סדרת וקטורים תלויה ליניארית: אוסף של וקטורים הוא בלתי תלוי ליניארית אם ורק אם דטרמיננטת הגרמיאן שונה מאפס. נקראת על שם יורגן פדרסן גרם. במרחב וקטורי ממשי בעל מספר ממדים סופי עם המכפלה הסקלרית האוקלידית הסטנדרטית, הגרמיאן היא פשוט G = V T V {\displaystyle G=V^{\mathrm {T} }V} (או G = V ¯ T V {\displaystyle G={\overline {V}}^{\mathrm {T} }V} בעבור מרחבים וקטוריים מעל המרוכבים), כאשר V {\displaystyle V} היא המטריצה שעמודותיה הן הווקטורים v k {\displaystyle v_{k}} . בגאומטריה רימנית, בהינתן יריעה משוכנת k {\displaystyle k} -ממדית M ⊂ R n {\displaystyle M\subset \mathbb {R} ^{n}} ומערך קואורדינטות ϕ : U → R n {\displaystyle \phi :U\to \mathbb {R} ^{n}} בעבור ( x 1 , … , x k ) ∈ U ⊂ R k {\displaystyle (x_{1},\ldots ,x_{k})\in U\subset \mathbb {R} ^{k}} , תבנית הנפח ω {\displaystyle \omega } המושרית על M {\displaystyle M} על ידי השיכון ניתנת לחישוב באמצעות הגרמיאן של סדרת וקטורים המהווים בסיס למרחב המשיק ל- M {\displaystyle M} : ω = det G   d x 1 ⋯ d x k , G = [ ⟨ ∂ ϕ ∂ x i , ∂ ϕ ∂ x j ⟩ ] . {\displaystyle \omega ={\sqrt {\det G}}\ dx_{1}\cdots dx_{k},\quad G=\left[\left\langle {\tfrac {\partial \phi }{\partial x_{i}}},{\tfrac {\partial \phi }{\partial x_{j}}}\right\rangle \right].} נוסחה זאת מכלילה את הנוסחה הקלאסית לאינטגרל המשטחי של משטח פרמטרי ϕ : U → S ⊂ R 3 {\displaystyle \phi :U\to S\subset \mathbb {R} ^{3}} בעבור ( x , y ) ∈ U ⊂ R 2 {\displaystyle (x,y)\in U\subset \mathbb {R} ^{2}} : ∫ S f   d A   =   ∬ U f ( ϕ ( x , y ) ) | ∂ ϕ ∂ x × ∂ ϕ ∂ y | d x d y . {\displaystyle \int _{S}f\ dA\ =\ \iint _{U}f(\phi (x,y))\,\left|{\tfrac {\partial \phi }{\partial x}}\,{\times }\,{\tfrac {\partial \phi }{\partial y}}\right|\,dx\,dy.} שטח המשטח מתקבל מאינטגרל על פונקציה שערכה על המשטח קבוע על 1. הדטרמיננטה של מטריצת הגרמיאן היא: G ( x 1 , … , x n ) = | ⟨ x 1 , x 1 ⟩ ⟨ x 1 , x 2 ⟩ … ⟨ x 1 , x n ⟩ ⟨ x 2 , x 1 ⟩ ⟨ x 2 , x 2 ⟩ … ⟨ x 2 , x n ⟩ ⋮ ⋮ ⋱ ⋮ ⟨ x n , x 1 ⟩ ⟨ x n , x 2 ⟩ … ⟨ x n , x n ⟩ | . {\displaystyle G(x_{1},\dots ,x_{n})={\begin{vmatrix}\langle x_{1},x_{1}\rangle &\langle x_{1},x_{2}\rangle &\dots &\langle x_{1},x_{n}\rangle \\\langle x_{2},x_{1}\rangle &\langle x_{2},x_{2}\rangle &\dots &\langle x_{2},x_{n}\rangle \\\vdots &\vdots &\ddots &\vdots \\\langle x_{n},x_{1}\rangle &\langle x_{n},x_{2}\rangle &\dots &\langle x_{n},x_{n}\rangle \end{vmatrix}}.} גאומטרית, דטרמיננטת הגרמיאן היא ריבוע הנפח של המקבילון היסודי הנוצר על ידי וקטורי העמודות של המטריצה. תוצאה זאת נובעת מתכונת הכפליות של הדטרמיננטה (הווה אומר, d e t ( A B ) = d e t ( A ) ⋅ d e t ( B ) {\displaystyle det(AB)=det(A)\cdot det(B)} ) ומכך שלפי הגדרת הגרמיאן G = V T V {\displaystyle G=V^{\mathrm {T} }V} (שכן הדטרמיננטה של מטריצה שווה לזו של המטריצה המשוחלפת שלה). תהליך גרם-שמידט גרמיאן, באתר MathWorld (באנגלית)
הבנק המרכזי של אל סלוודור

הבנק המרכזי של אל סלוודור (בספרדית: Banco Central de El Salvador; באנגלית: Central Reserve Bank of El Salvador) הוא הבנק המרכזי של אל סלוודור שנוסד ב-1934. הבנק שולט על שער המטבע ומסדיר פעילות כלכלית מסוימת בתוך אל סלוודור. הבנק פעיל בפיתוח מדיניות הכללה פיננסית והוא חבר בברית למען הכללה פיננסית (אנ')‏. נגיד הבנק הנוכחי הוא אוסקר קבררה מלגר. אתר האינטרנט הרשמי של הבנק המרכזי של אל סלוודור "AFI members". AFI Global. 2011-10-10. אורכב מ-המקור ב-2012-02-20. נבדק ב-2012-02-17. President, www.bcr.gob.sv ערך זה הוא קצרמר בנושא בנקים. אתם מוזמנים לתרום לוויקיפדיה ולהרחיב אותו.
עמק בלום

עמק בֶּלוּם (באנגלית: Bellum Valley) הוא עמק ממזרח לרכס באנה בחלקו הצפוני-מערבי של רכס בריטניה בארץ אואטס שבאנטארקטיקה. פתחו של העמק סמוך למוצאו של קרחון הת'רטון. גובהו של העמק 1,865 מטרים מעל פני הים. שמו של העמק ניתן לו על ידי משלחת החקר הגאולוגית של אוניברסיטת וואיקאטו מהמילטון שבניו זילנד, אשר חקרה את האזור בין השנים 1979–1978 בראשותו של מייקל סלבי. בדומה להרים אחרים ברכס בריטניה ניתן לעמק שם הקשור לבריטניה - "Bellum" היה שם של אתר בפרובינקיה הרומית "בריטניה", וכן שם שניתן לימים לאתרים בבריטניה (כגון בלפסט) (בדומה לאתרים רבים אחרים ברכס בריטניה שנקראים על שם אתרים בבריטניה הרומית).   עמק בלום באתר הסקר הגאולוגי של ארצות הברית עמק בלום באתר הגאזט האנטארקטי של ממשלת אוסטרליה עמק בלום באתר הגאזט האנטארקטי המשווה SCAR של ממשלת אוסטרליה תצלום לוויין של אזור עמק בלום מפת אזור עמק בלום מידע גאוגרפי והיסטורי מידע גאוגרפי מקום שם העיר בלפסט כאמור בספרו של:David Mills, ‏A Dictionary of British Place-Names, בעמ' 51
היפקרוזאורוס

היפקרוזאורוס (שם מדעי: Hypacrosaurus; מילולית: "כמעט הלטאה הגבוהה ביותר") הוא סוג של דינוזאור ממשפחת ההדרוזאוריים. מאובניו נמצאו לראשונה בידי החוקר ברנום בראון ב-1913 אשר השתייך למין Hypacrosaurus altispinus . החוקרים ג'ק הורנר ופיליפ קורי מצאו מין נוסף מהסוג ב-1994, Hypacrosaurus altispinus. המאובנים שלו נמצאו במונגוליה ובאלברטה, קנדה בסמוך לפארק הפרובינציאלי דינוזאור, בו נמצאה כמות גדולה של ביצים, קנים וצעירים של הדינוזאור - מהרבים שבצעירי ההדרוזאורים שנמצאו בעולם. דבר זה מעיד על כך שחיו בעדרים ושטיפלו בצאצאיהם. ההיפקרוזאורוס קיבל את שמו עקב גובהו שכמעט הגיע לזה של הטירנוזאורוס. הוא היה קרוב משפחה של הלאמבאוזאורוס והקוריתוזאורוס שהיו בעל כרבולת עצם ארוכה מאחורי ראשם. הוא הגיע לאורך 9 מטר ולמשקל 4 טון והיה בעל שורת חוליות מחודדות לאורך גבו. מעל ראשו הייתה כיפה" גבוהה והוא היה בעל לסתות גדולות דמויות מקור-ברווז ששימשו ללעיסת צמחייה. עדרי ההיפקרוזאורוס נדדו בסוף הקרטיקון לפני 67–75 מיליון שנה בקנדה ובמונגוליה בחיפוש מזון ומשכו אחריהם טורפים כמו טירנוזאוריים שונים. על פני כמה פרטים נמצאו סימני נשיכות של טירנואורוסים. דינוזאורים נוספים שנמצאו נהרגו ככל הנראה מחנק מאפר וולקני. דינוזאור זה הופיע בסדרה הדינוזאורים! ובמשחק המחשב פארק היורה 3: בניית פארק. מדיה וקבצים בנושא היפקרוזאורוס בוויקישיתוף היפקרוזאורוס, באתר GBIF (באנגלית) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.